Villaviidakko: Jospa sitä kerran viikkoon ehtis vaikka päivittää...
Jospa sitä kerran viikkoon ehtis vaikka päivittää...
Suuret kiitokset kaikille onnittelijoille! Uusi arki on lähtenyt rullaamaan mukavasti. Mikäs täällä ollessa kun mies täällä meitä isyyslomalla hoitaa, saa nähdä miten pärjätään sitten kun tämä luksus loppuu töihinpaluun myötä reilun viikon päästä! Pikkuinen on kyllä melko rauhallinen tapaus, ei turhia kilju. Tosin yöt voisi kyllä käyttää nukkumiseen eikä seurusteluun, pisimmät unijaksot ajoittuu toistaiseksi päivään.
Tuore isosisko kyllä vielä arkailee vauvaan tutustumista, ei suostu silittämään päätä, saati ottamaan syliin. Lähimpänä on käynyt lelukala joka varovasti nappasi vauvaa varpaasta :D Nooh, ehkä se siitä ajan kanssa.
Hommaa on joka tapauksessa riittänyt, joten Villaviidakossa tullaan jonkin aikaa näkemään ehkä aavistuksen yksinkertaisempia käsitöitä. (Ne pienet puolituntiset joita päivässä on "omaa aikaa", olen tähän mennessä käyttänyt nukkumiseen...) Pari kevään aikana suunniteltua omaa mallia on kyllä vielä esittelemättä, samoin muutama työ ajalta ennen vauvaa, joten jospas blogi ei nyt ihan kokonaan hiljenisi :) Afrikankukkiakin syntyy hitaasti mutta varmasti.
Pieni villahousutehdas jatkoi toimintaansa toukokuun alkuun saakka, tässä vielä pari tuotosta:
Sateenkaaripöksyt
Malli: Curly Purly Soakers by Marnie Ann Joyce
Lanka: Hjertegarn Incawool
Menekki: 57 g Puikot: 4 & 4,5 mm
Ohje oli täynnä turhaa jaaritusta, mutta kivat pöksyt sillä syntyi. Jotain modauksia taisin tehdä, ei enää aavistustakaan mitä :D Langan väri on kyllä nami, mutta en kyllä heti keksi mihin muuhun sitä haluaisin käyttää...
Passelit pöksyt
Malli: Villaviidakon vaippahousut 1.0
Lanka: Cascade Eco+
Menekki: 48 g vastasyntyneen kokoon
Puikot: 4 & 4,5 mm
Tässä on nyt viidennet neulomani vaippahousut, joissa yhdistin kaikkien edellisten testaamieni mallien (mielestäni) parhaat puolet ja vähän omia mausteita joukkoon. Jos nämä toimii, voisi ohjettakin kirjoitella jossain vaiheessa.
Kaikki neulotut pöksyt on nyt lanoliinitettu, ensimmäinen testikäyttö on lähipäivinä. Tänään laitoin ipanalle ekat kestovaipat, tuolla se köllöttää tyytyväisenä harsopakettinsa kanssa. Jaksaa sitten taas yön killittää hereillä!
kestovaipat,
outi15. toukokuuta 2014 klo 21.53Hyviä vointeja sinne! Ei ne päivity vauvattomienkaan blogit, joten älähän hättäile.;)VastaaPoistaAnniina16. toukokuuta 2014 klo 7.13Nämä pikkuvillikset on vaan niin supersöpöjä! <3 Samalla toivottelen teille lisääntyviä unimääriä! ;)VastaaPoistaMariJ16. toukokuuta 2014 klo 7.41Suloisia pöksyjä! :)VastaaPoistaNiina Risulainen16. toukokuuta 2014 klo 9.57Voi mitkä sateenkaaripöksyt! :) VastaaPoistaMinna16. toukokuuta 2014 klo 11.18Mullakaan ei ole näemmä riittävästi aikaa harrastuksille, kun on näin iso uutinen jäänyt kokonaan pimentoon. Mutta parempi myöhään kuin ei milloinkaan: hurjan paljon onnea pienen tyttösen johdosta! Kyllä se sisaruus syntyy, ajan kanssa. Muistan itse ne hetket, jolloin isopmpi sisarus ikäänkuin "hyväksyi" tulokkaan. Taisi mennä kolmisen kuukautta molemmilla kerroilla. Siihen saakka oltiin enempi ja vähempi kuin vauvaa ei olisi olemassakaan. VastaaPoistaiikku17. toukokuuta 2014 klo 12.54Hienoja pikku pöksyjä =) Ei munkaan blogi päivity mitenkään tieheään ja ei oo vauvaa täällä! VastaaPoistaberenike17. toukokuuta 2014 klo 20.06Voi, että villapökät on aina niin sulosia!VastaaPoistaAnonyymi18. toukokuuta 2014 klo 21.22Nyt lepäilet ja nukut aina kun voit. Neuloa ja blogata ehtii myöhemminkin. Ei me täältä mihinkään kadota.EmäntäVastaaPoista-P-19. toukokuuta 2014 klo 10.04Söpöt pöksyt! Nauti vauvailusta, kohta se jo kävelee! Ja omat päikkärit ei ole ollenkaan niin huono idea!VastaaPoistaMysteryKnitter13. huhtikuuta 2015 klo 20.58Rest now. The blog can wait. Lovely knitted things!VastaaPoistaMysteryKnitter13. huhtikuuta 2015 klo 20.58Rest now. The blog can wait. Lovely knitted things!VastaaPoistaLisää kommenttiLataa lisää...
Muodin aallonharjalla
Jospa sitä kerran viikkoon ehtis vaikka päivittää....